Keskustelu:Tretjakovin galleria

message: Tekstimäärään nähden aika paljon kuvia. En oikeastaan ymmärrä miksi maalausten kuvia pitää edes olla, muuten kuin joku esimerkin vuoksi. Kun luetellaan merkittäviä taiteilijoita, lukija pääsee linkin kautta tutustumaan kuhunkin taiteilijaan. Lisäsin siihen kuitenkin yhden olennaisen kuvan eli kuvan päärakennuksesta. Harkitaan karsintaa. --Ulrika 23. syyskuuta 2008 kello 09.09 (EEST)
replies: text: Omassa selaimessani kuvat kaiken lisäksi näkyvät miten ja missä sattuu, eli kannatan kuvien karsimista. --Otrfan 23. syyskuuta 2008 kello 09.13 (EEST)
replies: text: :Järjestin kuvia paremmin, toivottavasti nyt sekavuus poistui, mutta kuvagalleriaan alhaalla riittäisi silti yksi rivi. Katsotaan. Punaisilla linkitetyistä taiteilijoista voisi tehdä artikkelit, ehkä urakoin jossakin vaiheessa, ellei joku ehdi. --Ulrika 23. syyskuuta 2008 kello 09.29 (EEST)
replies: text: ::Järjestin Ulrikan hujanhajan järjestelemän artikkelin  sopusointuisemmaksi. Huomautan, että artikkelin kirjoittaminen on vasta aloitettu, ja kuvat on pitkän etsinnän työn tulos. Pyydän antamaan työrauhan.--Correct 23. syyskuuta 2008 kello 17.52 (EEST)
replies: text: :::Galleriaa käsittelevässä artikkelissa maalaukset ovat keskeisessä osassa ja niiden kerääminen galleriaan on mielestäni erittäin perusteltua. Samaa toimintatapaa on noudatettu myös taidemuseoita ja taiteilijoita käsittelevissä artikkeleissa. Kun artikkelissa käsitellään erästä maailman tunnetuimmista ja merkittävimmistä taidemuseoista yksi rivi kuvagalleriassa ei mielestäni mitenkään ole riittävä esittelemään gallerian maalauksia. --Klassikkomies 23. syyskuuta 2008 kello 18.07 (EEST)

text: :::Hyvä Correct, ellet vieläkään ole tutustunut ohjeisiin, yritä nyt varata siihen puoli tuntia. Artikkeli ei ole "sinun", joten sitä voi kuka tahansa milloin tahansa muokata, kysymättä sinulta lupaa. Hujan hajanko ne mielestäsi olivat. Minä järjestin ne niin, etteivät ne menneet tekstin kanssa päällekäin kuten ne olivat aikaisempien muokkaajien jäljiltä, keitä lienevät olleetkin. --Ulrika 23. syyskuuta 2008 kello 18.20 (EEST)
replies: text: ::::En pyydä vain itselleni työrauhaa, vaan myös kaikille niille, jotka aidosti ja hyväntahtoisesti, riitaa kylvämättä, koettavat tehdä parhaansa. Valitettavasti eri selaimet näyttävät sivut eri tavalla. Toivottavasti tekstit ja kuvat näkyvät nyt niin, etteivät mene päällekkäin.  --Correct 23. syyskuuta 2008 kello 20.09 (EEST)
replies: text: :::::Kummallisen tuttuja sanakäänteitä... Aidosti ja hyväntahtoisesti olen sitä muokannut ja kuvitellut, etten ole asiassa mitenkään ulkopuolinen, mutta taidat nyt ottaa työnjohtajan roolin, ja se on väärä, sillä kuka tahansa voi tätä muokata. Voit käydä välillä muokkaamassa vaikka G. I. Gurdjieffia, ettet takerru tähän artikkeliin kuin omaasi. --Ulrika 23. syyskuuta 2008 kello 20.19 (EEST)
replies: text: ::::::Kiitos vinkistä. Pitäydyn kuitenkin tässä aiheessa. --Correct 23. syyskuuta 2008 kello 20.32 (EEST)
Tretjakovin galleria on todella yksi maailman merkittävimmistä taidemuseoista ja on vain hyvä asia, että teoskuvia on mahdollisimman paljon. Näin myös henkilöt, jotka eivät ole ikinä paikassa käyneet, voivat tehdä virtuaalimatkan museon aarteisiin. Hienoa, että joku näkee vaivaa etsiessään taideteosten kuvia.--Ljuda 23. syyskuuta 2008 kello 22.12 (EEST)

text: Hei! Huomioni kiinnittyi siihen, että Musta ympyrä esitellään kuuluvaksi Tretjakovin gallerian kokoelmiin. Minulla on kolme eri Malevitšia käsittelevää teosta, ja kaikissa niissä lukee, että teos olisi Venäläisen taiteen museossa Pietarissa. Katsoin myös kuva-arkistosta Gallerian omilta sivuilta, eikä sielläkään ole mainintaa Mustasta ympyrästä. Tosin kuvan tiedoissa lukee: (Picture from soviet union Source: Sovietunion prior 1973 . --Ljuda 6. lokakuuta 2008 kello 13.39 (EEST)
replies: text: :Musta neliö sensijaan löytyy Tretjakovin gallerian kuva-arkistosta museon omilta sivuilta, Malevitš palasi tähän maalaukseen monta kertaa. --Ljuda 6. lokakuuta 2008 kello 14.02 (EEST)
replies: text: ::Kuvan maalauksesta lisäsin galleriaan, koska tekstissä kerrottiin sen kuuluvan TG:n kokoelmiin. Kyseessä oli varmaankin typo tai lipsahdus. Tarkistettuani asian en:Tretyakov Gallery -artikkelissakin tosiaan kerrotaan Mustan neliön (Black Square) sijaitsevan Tretjakovin galleriassa. Tieto on siis syytä korjata artikkeliin. Nohevaa toimintaa Ljudalta! Kannattaa sinun käydä ilmoittautumassa Wikiprojekti Kuvataiteeseen. --Klassikkomies 6. lokakuuta 2008 kello 19.22 (EEST)

message: Eikös tuon purettavaksi suunnitellun nykytaiteen rakennuksen kuvan voisi siirtää kakkoskuvaksi ja Vasnetsovin suunnitteleman kauniin ja historiarikkaan pääsisäänkäynnin fasadikuvan ykköskuvaksi? --Correct 22. lokakuuta 2008 kello 09.20 (EEST)
replies: text: Mielestäni nykytaiteen rakennus edustaa neuvostoarkkitehtuuria omimmillaan eikä sitä pidä yrittää sensuroida eikä siirtää syrjään. Rakennus tuo elävästi mieleen 1960-luvun helsinkiläiset ostoskeskukset, ja niillä lienee ajan arkkitehtuurin virtauksissa yhteiset juuret. Se on arkkitehdin, kuka lieneekään, luovan hengen työn tulosta, ja jos se on määrätty hävitettäväksi, mistä meillä ei ole lähdettä, sitä suuremmalla syyllä kuva kuuluu paikalleen muistona eräästä mieliimme syvästi vaikuttaneesta arkkitehtuurin tyylikaudesta. --Ulrika 22. lokakuuta 2008 kello 09.55 (EEST)
replies: text: :Ei kysymys ole sensuroinnista. Pohdin vain, mikä on tässä yhteydessä 'oikeampi' kuva, jos sellaista voi nyt olla.  Eikö muuten tieto rakennuksen purkamisesta olisi syytä poistaa, jollei siihen löydy luotettavaa lähdettä? --Correct 22. lokakuuta 2008 kello 17.45 (EEST)
thread_title: Ykköskuva